open-index/open-wikipedia-markdown huggingface dataset:
Սխինիաս-Մարաթոն ազգային պարկ

**Սխինիաս-Մարաթոն ազգային պարկ** (),  հունական ազգային պարկ է, որը տեղակայված է Ատտիկեյում և գտնվում է Աթենքից 40 կմ հյուսիս-արևելք Մարաթոնյան հարթավայրում։ Սա Ատտիկեյի խոշոր էկոհամակարգն է առափնյա ճահճուտներով։ Պարկի տարածքը կազմում է 13,84 կմ², ծովային տարածքն էլ հաշվելու դեպքում։ Պարկի տարածքի մեջ են գտնվում՝ սոճենիների անտառներ, մեծ ճահիճ, թերակղզի և ճահճացած առափնյա հատվածները (նախկինում այնտեղ է տեղակայցած եղել ԱՄՆ-ի ՌԾՈՒ-ը, որոնք տեղակայված են եղել մինչև 1990-ական թվականները)։

Ազգային պարկը ունի մեծ բնական և էկոլոգիական նշանակություն։ Ամեն տարի այստեղ են գալիս զբոսաշրջիկներ, որոնք հանգստանում են ծովափերին և զբաղվում են լողով, ինչպես նաև հետևում են թռչունների ետևից և դիտում են տեսարանները։ Պարկը պատմականորեն կապված է Մարաթոն քաղաքի հետ, որի մոտ երբևիցե տեղի է ունեցել հայտնի հույն-պարսկական ճակատամարտը։ Այսօր ճակատամարտի դաշտում ճահիճ է գտնվում։ Պարկը դասվում է IUCN-ի կողմից IV-րդ կատեգորիայի պարկերի շարքին։

## Կառուցվածք
2000 թվականին Հունաստան ի նախագահի 22-6/3-7-2007 հրամանագրով ծովափնյա հատվածները և Սխնիի հողերը ընդգրկվեցին Ազգային պարկի կազմի մեջ։ Բացի այդ պարկի տարածքը բաժանվեց հետևյալ գոտիների՝
* Գոտի Α1. ջրաճահճային հանդավայրերի պահպանության գոտի 
* Գոտի Α2. Կյունոսոյրաս թերակղզու բարձրավանդակային շրջան (նախապահպանվող գոտի)
* Գոտի Α3. Սոճենիների գոտի (նախապահպանվող գոտի)
* Գոտի Α4. Մակարիասի հանքային աղբյուների գոտի (նախապահպանվող գոտի)
* Գոտի Α5. Մարաթոնյան ծովածոցի ծովային գոտի
* Գոտի Β1. Էկոլոգիական ձևավորման գոտի
* Գոտի Β2. Զբոսաշրջության և ռեակտիվ գոտի 
* Գոտի Β3. Ծովախորշում լողանալու համար գոտի 
* Գոտի C. Գյուղատնտեսության համար հատկացված վերահսկվող գոտի

№ 3044/2002 օրենքով ձևովորվել է Սխինիաս-Մարաթոն ազգային պարկի կառավարման ինստիտուտ։

## Պարկի խնդիրներ
* Անտառը մշտապես գտնվում է հրդեհների վտանգի առջև, իր բուսականության կազմի պատճառով։ 2004 թվականին տեղադրվեց հակահրդեհային ավտոմատ համակարգ, բայց այն չի գործում։ Նաև գրանցվում են որսագողության դեպքեր։
* A3 և B3 գոտիներում զբոսաշրջիկների ազդեցությունը հաճախ խախտում է պարկի տարածքի կանոնադրությունը։ Այսպես, տարածքում էին գտնվում ոչ մեծ բնակելի շինություններ, որոնք փակվեցին ազգային պարկի ձևավորումից հետո, իսկ սեփականատերերը փոխհատվուցվեցին։ Գրանցվում են նաև անօրինական շինարարության դեպքեր։
* 2004 թվականի Օլիմպիական խաղերին ընդառաջ օլիմպիական թիավարության կենտրոնի համար հատուկ իրականացվում էին ջրաբաշխումներ, որը հանգեցրեց նրան, որ ճահիճները ցամաքեցին երկար ժամանակով։

## Ծանոթագրություններ

## Արտաքին հղումներ
* Официальный сайт  
* Archive for the 'Schinias (National Park) – Σχινιάς' Category 
* σημαντικές περιοχές για τα πουλιά της ελλάδας 
* Βάση Δεδομένων για την Ελληνική Φύση Φιλότης  

Կատեգորիա:2000 հիմնադրված բնության հատուկ պահպանվող տարածքներ
Կատեգորիա:Հունաստանի ազգային պարկեր
Վաճառական Ն. Գ. Բաբիկովի տուն

**Ն. Գ. Բաբիկովի տուն** (), առանձնատուն, ճարտարապետական հուշարձան Եկատերինբուրգի պատմական կենտրոնում՝ Ռոզա Լյուքսեմբուրգի փողոցի թիվ 1 հասցեում։ Անվանումը ստացել է շինության առաջին սեփականատերերից մեկի՝ ձեռնարկատեր Նիկոլայ Գրիգորևիչ Բաբիկովի անունից։   
   
Առանձնատունն իրենից ներկայացնում է երկհարկանի կարմիր պրոֆիլային աղյուսից պատրաստված շինություն։ Նախագծային առումով շենքը ուղղանկյուն է, որի մի անկյունը նայում է Ռոզա Լյուքսեմբուրգի և Մալիշևայի փողոցների խաչմերուկին, կտրված է և ճարտարապետական գեղարվեստական շեշտադրությամբ նրան տրված է ծավալանախագծային լուծում։ Գլխավոր մուտքը գտնվում է կտրված անկյունում, երկրորդ հարկում՝ մուտքի վերևում, գտնվում է պատշգամբը։

## Պատմություն
Այն տարածքը, որտեղ ներկայումս գտնվում է Բաբիկովի տունը, 1889 թվականին պատկանում էր կին վաճառական Ֆ. Մ. Մամաևային։ Տարածքում գտնվում էին կիսաքարե տունը, չորս կողաշենքերը, բաղնիքը և մյուս ծառայությունները։ 19-րդ դարի վերջին տեղամասը գնեց վաճառական Ն. Գ. Բաբիկովը։

Տունը  կառուցվել է 1899 թվականին ճարտարապետ Յուլի Օսիպովիչ Դյուտելի նախագծով, աղյուսից, գոթական ոճով։ 20-րդ դարի սկզբին Ն. Գ. Բաբիկովը  սնանկացավ, և նրա տունն ու խանութն անցան վաճառական Մեֆոդի Վասիլևիչ Տոպորիշչևին, որը պահպանեց խանութը՝ շարունակելով այնտեղ վաճառել թանկարժեք մթերքներ, խավիար, սաղմոն, պանիրներ, նրբաճաշակ երշիկներ և գինիներ։ 1975 թվականից մինչև այժմ տանը տեղակայված է Սվերդլովսկի մարզային մաշկա-վեներոլոգիական դիսպանսերը։ 1996 թվականին Մալիշևի փողոցի կողմից կառուցվեց երկհարկանի կցակառույց։

## Ծանոթագրություններ

## Արտաքին հղումներ
* 

Կատեգորիա:Սվերդլովսկի մարզի ճարտարապետական հուշարձաններ
Սատանայի բնակատեղի

**Սատանայի բնակատեղի** (), Ռուսաստանի Սվերդլովսկի մարզի տարածքում գտնվող լեռ և համանուն ժայռազանգված նրա գագաթին։ Լեռը ժայռազանգվածով գտնվում է Եկատերինբուրգի մերձակայքում, Իսետ ավանից 6 կմ հարավ։ Բնության գեոմորֆոլոգիական հուշարձան, զբոսաշրջության և ակտիվ հանգստի հանրաճանաչ օբյեկտ։ Մեծ համբավ է վայելում ալպինիստների շրջանում։

## Նկարագրություն
Լեռը բոլոր կողմերից ունի զառիկող լանջեր և ամբողջությամբ ծածկված է անտառով։ Ժայռերը գտնվում են անտառածածկ տարածքի գագաթին և իրենցից ներկայացնում են 20 մետր բարձրությամբ քարե ծալքավոր կատար, որը բաղկացած է գրանիտե սալերի վրա բարձրացող առանձին վիթխարի աշտարակներից։ «Բնակատեղիի» հյուսիսային պատը մեծ հետաքրքրություն է ներկայացնում ալպինիստների համար, այստեղ ժայռերի վրա կան տարբեր բարդության ճանապարհներ, ձախից կան սկսնակների համար մատչելի ճանապարհներ, կենտրոնական և աջ մասերում՝ ուղղաձիգ կամ  թույլ կախված ժայռերի ճանապարհները, որոնց բարդության աստիճանը տատանվում է 6a-ից մինչև 7c+: Հարավային պատը ավելի զառիկող է, ունի 45-ից մինչև 80° թեքություն, աստիճաններով իջնում է ներքև Սեմիպալատկի (Իսետի վտակ) գետի հովիտը և մատչելի է չպատրաստված զբոսաշրջիկների համար։
   
Տեղաբնակների առաջին գիտական նկարագրությունը կազմվել է 1861 թվականին Ուրալի բնագիտության սիրահարների ընկերության անդամների կողմից։ Սատանայի բնակատեղիի մասսայական այցելությունները սկսեցին 19-րդ դարի վերջին Ուրալյան երկաթուղու բացումից հետո։ 1980-1985 թվականներին ժայռերի շրջանը փակվեց զբոսաշրջիկների համար։ Այդ տարիների ընթացքում դուրս բերվեց ամբողջ աղբը, մաքրվեցին թափոնները, կահավորվեց ԽՍՀՄ-ում առաջին ժայռարշավարանը։ Բնական ճանապարհով վերականգնվեց խոտածածկը, աճեցին ծառերը։

## Պատկերասրահ

Southern side of mountain Chertovo Gorodische.JPG|Ժայռերի հարավային պատը
Скалы "Чертово городище", Екатеринбург.JPG|Սատանայի բնակատեղին ձմռանը
Chertovo gorodishe 20th century 1.jpg|thumb|Ուրալ, Սատանայի բնակատեղիի ստորոտին: Վ. Լ. Մետենկովի ֆոտոբացիկ, 20-րդ դարի սկիզբ 


## Արտաքին հղումներ
* 
* 

Կատեգորիա:Սվերդլովսկի մարզի ժայռեր
Կատեգորիա:Սվերդլովսկի մարզի տեսարժան վայրեր
Լի Սի Օն

**Լի Սի Օն** (), հարավկորեացի դերասան։ Նա առավել հայտնի է իր զավեշտալի դերով` *Պատասխան 1997* դրամայում։

## Ֆիլմագրություն
thumb|2017
### Ֆիլմեր

### Հեռուստասերիալներ

### Երաժշտական հոլովակ

## Ծանոթագրություններ

## Արտաքին հղումներ
*
* 

Կատեգորիա:Հարավկորեացի դերասաններ
Կատեգորիա:Հարավկորեացի կինոդերասաններ
Կատեգորիա:Հարավկորեացի հեռուստատեսային դերասաններ
Պետրոս I-ի հուշարձան (Նիժնի Նովգորոդ)

**Պետրոս I-ի հուշարձան** (), կայսր Պետրոս I-ի հուշարձանը Նիժնի Նովգորոդ քաղաքում։ Հուշարձանը տեղադրվել  է 2014 թվականի սեպտեմբերի 24-ին՝ Նիժնի Նովգորոդի Կրեմլի Զաչատևսկի աշտարակի դիմաց։ Հուշարձանի հեղինակներն են նիժնինովգորոդցի քանդակագործ Ալեքսեյ Շչիտովը և ճարտարապետ Սերգեյ Շորոխովը։

## Նկարագրություն
Պետրոս I-ի հուշարձանն իրենից ներկայացնում է իրական չափերի ահեղ կայսեր կանգնած կերպարը։ Արձանի բարձրությունը 3,7 մետր է։ Այն ամբողջությամբ ձուլվել է բրոնզից, պատվանդանը՝ գրանիտից և բետոնից է՝  3 մետր բարձրությամբ։ Հուշարձանի ընդհանուր բարձրությունը 6,7 մետր է։

Արքանի դիրքը հեռավոր կերպով հիշեցնում է Արխանգելսկում տեղադրված հայտնի հուշարձանը և պատկերված է հինգհարյուր ռուբլիանոց թղթադրամի վրա։ Սակայն, ավելի մանրակրկիտ զննությամբ երևում է, որ այդպես չէ։ Պետրոս I-ը կանգնած է աջ ոտքը առաջ դրած։ Կարծես նա առաջ է ընթանում, հեռուն նայելով։ Աջ ձեռքում որոշումն է.

Միապետի գոտու վրա  ամրացված է գավազանը, իսկ ձախ ձեռքը հետևում է պահել։ Պետրոս I-ը կանգնած է  դեմքով դեպի Վոլգա գետը՝ հայացքը հառած Վոլժյան տարածքներին և Բոր քաղաքին, իսկ հետևում Կրեմլն է։

## Պատմություն
Պետրոս I-ը երկու անգամ այցելել է Նիժնի Նովգորոդ։ Առաջին անգամ նա կանգ առավ քաղաքում 1695 թվականին դեպի Ազով ուղաևորության ճանապարհին։ Տունը, որտեղ կայսրը կանգ է առել հետագայում անվանել է «Պետրոսի I-ի տնակ»։ 1714 թվականինին Պետրոս I-ը ստորագրել է Նիժնի Նովգորոդի նահանգի ստեղծման մասին հրամանագիր։ Երկրորդ անգամ այցելել է 1722 թվականին Պարսկաստանի դեմ արշավի ժամանակ։ Նա պատվիրել է կառուցել նավաշինարան՝ նոր տեսակի նավեր կառուցելու համար։ Մայիսի 30-ին կայսրը քաղաքում տոնել է իր 50-ամյակը։

### Հուշարձանի բացում
Նիժնի Նովգորոդի մարզի ղեկավար Վալերի Շանցևը որոշել է Կրեմլի Զաչատևսկի աշտարակի դիմաց կանգնեցնել կայսրի բրոնզե հուշարձանը։ Այսպիսով, նա որոշել է քաղաքի բնակիչներին ցույց տալ, թե ինչ ներդրում ունի Պետրոսի I-ը Նիժնի Նովգորոդի զարգացման գործում։ Շանցևը հուշարձանի բացումը կատարել է Նիժնի Նովգորոդի մարզի 300-ամյա հոբելյանի օրը։ Իր բլոգում նահանգապետը գրել է՝

## Ծանոթագրություններ

Կատեգորիա:2014 հիմնադրումներ
Կատեգորիա:Նիժնի Նովգորոդի հուշարձաններ
Կյուրեղի և Մեթոդիոսի հուշարձան (Մոսկվա)

**Կյուրեղի և Մեթոդիոսի հուշարձան** (), հուշարձան Ռուսաստանի Դաշնության մայրաքաղաք Մոսկվայում, որը նվիրված է սլավոնական այբուբենի ստեղծողներ, բյուզանդական միսիոներներ, բյուզանդացի աստվածաբան եղբայրներ Կյուրեղին և Մեթոդիոսին։ Հուշարձանը գտնվում է Լուբյանսկի անցուղում, մետրոպոլիտենի «Կիտայ-գորոդ» կայարանից ոչ հեռու։

## Պատմություն
Հուշարձանը բացվել է 1992 թվականի մայիսի 24-ին՝ Սլավոնական գրի և մշակույթի օրը, Սլավոնական հրապարակից ոչ հեռու։ Հուշարձանի հեղինակներն են քանդակագործ Վյաչեսլավ Կլիկովը և ճարտարապետ Յուրի Գրիգորևը։

Հուշարձանը նվիրված է լուսավորիչներ, սլավոնական այբուբենի ստեղծող եղբայրներ Կյուրեղին և Մեթոդիոսին, որոնք քրիստոնեություն էին քարոզում և ժամերգություններ անցկացնում սլավոներենով։ Հուշարձանը պատկերում է երկու եղբայրներին, որոնք ձեռքում բռնել են խաչ և Աստվածաշունչը։

Հուշարձանի վրա հին սլավոներեն գրված է. «Սուրբ առաքելապատիվ նախաուսուցիչ սլավոնական Կյուրեղին և Մեթոդիոսին։ Շնորհակալ Ռուսաստան»։ Թեև հուշարձանը սլավոնական գրի խորհրդանիշն է, նրա վրա գրված արտահայտությունում կա ուղղագրական հինգ սխալ, իսկ այբուբենով թղթագալարի վրա բացակայում է «Н» տառը։ Հուշարձանի հիմքի մոտ տեղադրված է Անշեջ կանթեղ։

Ամեն տարի Սլավոնական հրապարակում անցկացնում է սլավոնական գրի և մշակույթի տոնը։ Կյուրեղի և Մեթոդիոսի հուշարձանի պատվանդանի մոտ ամեն տարի կայանում է սլավոնական մշակույթի համանուն փառատոնը։

## Պատկերասրահ

Кириллу и Мефодию - panoramio.jpg|Հուշարձանի տեսքը կողքից


## Ծանոթագրություններ

Կատեգորիա:1992 հիմնադրումներ Ռուսաստանում
Կատեգորիա:Հուշարձաններ այբբենական կարգով
Կատեգորիա:Մոսկվայի հուշարձաններ
Բերիթ Մյորդրե-Լամեդալ

**Բերիթ Մյորդրե-Լամեդալ** (, ), նորվեգացի դահուկորդուհի, օլիմպիական չեմպիոն, աշխարհի գավաթի մեդլակիր։

1968 թվականին Գրենոբլում տեղի ունեցած օլիմպիական խաղերում, էստեֆատ ոճում դարձել է հաղթող և 10 կմ մետր մրցավազքում արծաթե մեդալակիր, բացի այդ 10-րդ տեղն է գրավել 5 կմ մրցավազքում։

1972 թվականին Սապորոյում տեղի ունեցած օլիմպիական խաղերում էստեֆատ ոճում նվաճել է բրոնզե մեդալ, ինչպես նաև զբաղեցրել է 7-րդ տեղը 5 կմ մրցավազքում և 14-րդ տեղը 10 կմ մրցավազքում։

1966 թվականին Օսլոյում տեղի ունեցած աշխարհի գավաթում, էստեֆատ մրցավազքում նվաճել է արծաթե մեդալ։

## Ձմեռային օլիմպիական խաղեր [[Պատկեր:Olympic rings.svg|50px|]]

## Ծանոթագրություններ

## Արտաքին հղումներ
* Բերիթ Մյորդրե Լամեդալ
* Բերիթ Մյորդրե Լամեդալ

Կատեգորիա:Նորվեգացի դահուկավազորդուհիներ
Կատեգորիա:Նորվեգացի օլիմպիական չեմպիոններ
Լիտվական ավանդական խաչեր

thumb|left|Սերեկիյայ եկեղեցու խաչը
thumb|right|Խաչ Շվյանիբրաստիսեում, Կեդայնյայի շրջան
**Կրիժդիրբիստե,** խաչերի մշակման և ձևավորման լիտվական ավանդական մշակույթ։ ՅՈՒՆԵՍԿՕ-ն դրանք ընդգրկել է Մարդկանց ոչ նյութական մշակութային ժառանգության ցանկում։

Խաչերի պատրաստումը լիտվական մշակույթի կարևոր մասն է։ Թեև դրանք ներկայումս կապվում են լիտվացիների հիմնական կրոնի՝ կաթոլիկության հետ, լիտվական խաչերը սկիզբ են առել լիտվացինիերի նախաքրիստոնեական հավատալիքներից և կապված են հեթանոսական սյուների հետ, որ խորհրդանշում են աշխարհի ծառը։  travel.lt կայքի անանուն հեղինակի կարծիքով, XIX դարի սկզբին Լիտվայի Ռուսական կայսրության կազմում ընդգրկվելուց հետո հետո խաչերի կանգնեցումը արգելված էր, և խաչերը դարձել են լիտվական ժողովրդի խորհրդանիշներից մեկը։ Խորհրդային ժամանակաշրջանում նույնպես խաչերի տեղադրումն արգելված էր։

Որպես կանոն, խաչեր պատրասվում են կաղնուց, երբեմն դրանք պարունակել նաև մետաղական տարրեր։ Խաչերը պատրաստող վարպետներն շրջում էին ամբողջ երկրով մեկ։  Խաչեր պատրաստող ամենահայտնի վարպետը եղել է Վինցաս Սվիրսկիսը (1835-1916), որի պատրաստաց խաչերից պահպանվել են շուրջ 50 խաչ։

Ձևավորված խաչերը () տեղադրվել են ճանապարհների մոտ, գերեզմանների վրա, տների, ինչպես նաև եկեղեցիների կողքին։ Խաչերը կարող էին ներառել ճարտարապետական, քանդակագործական և գեղարվեստական դարբնության տարրեր, և ունեցել են մեկից միչև հինգ մետր բարձրություն։ Հաճախ լիտվական խաչերը պարունակում են արևի խորհրդանիշներ, երկրաչափական սիմվոլներ, բույսերի, թռչուններ, ինչպես նաև կյանքի ծառի պատկերներ։ Երբեմն նրանց մոտ տեղադրվում են փոքր արձաններ։ Խաչերը հայտնաբերված են ամբողջ Լիտվայում, բայց հատկապես շատ են Սամոգիտիայում, Աուկշտայտիայում և  Ձուկիայում։

Շյաուլյայի շրջակայքում տեղակայված է Խաչերի լեռ կոչվող բլուրը, որի վրա կա շուրջ 50 հազար խաչ։

## Տես նաև

* Խաչերի բլուր
* Ստոգաստուլպիս

## Ծանոթագրություններ

Կատեգորիա:Լիտվայի մշակույթ
Իվան Կռիլովի հուշարձան (Մոսկվա)

**Իվան Կռիլովի հուշարձան** (), հուշարձան Ռուսաստանի Դաշնության մայրաքաղաք Մոսկվայում, որը նվիրված է ռուս բանաստեղծ, առակագիր, թարգմանիչ Իվան Անդրեևիչ Կռիլովին։ Տեղադրված է Հայրապետական լճակների մոտ՝ Մալայա Բրոննայա փողոցում։

## Պատմություն
Իվան Կռիլովի հուշարձանի հեղինակներն են քանդակագործ Անդրեյ Ալեքսանդրովիչ Դրևինը (1921-1996) և ճարտարապետ Արմեն Չալտիկյանը (1937-1994)։ Հուշարձանը բացվել է 1976 թվականի սեպտեմբերի 17-ին։

Առակագիրը պատկերված է զբոսայգու նստարանին նստած։ Իվան Կռիլովը ցույց է տրված այնպես, ինչպես նկարագրում են նրա ժամանակակիցները՝ հագնված փոքր-ինչ թափթփված, ծույլ, ֆլեգմատիկ և բարեհոգի մարդ։ Կռիլովի պատկերաքանդակն ունի դիմանկարային նմանություն գրողի հետ, տեղադրված է լայն և ցածր գրանիտե պատվանդանին, որի վրա արված է պարզ մակագրություն. «Իվան Անդրեևիչ Կռիլով»։

Քանդակագործական հորինվածքը ներառում է նաև Ի. Ա. Կռիլովի 12 առակների հերոսների բարձրաքանդակները։ Դրանց հեղինակն է քանդակագործ Դանիել Միտլյանսկին։ Բարձրաքանդակները գտնվում Կռիլովի քանդակից որոշակի հեռավորության վրա։ Պատկերված են քառյակի երաժիշտները (Կապիկը, Էշը, Այծը և ծուռթաթ Արջուկը), Փիղն ու Մոսկան, ակնոցով Կապիկը, Ագռավն ու Աղվեսը և այլն։ Արձանի շուրջ տեղադրվել են դեպի լճակը նայող նստարաններ։

Կռիլովի և նրա առակների հերոսների հուշարձանը պարբերաբար վերանորոգվում է։

## Պատկերասրահ

КРЫЛОВ поближе - panoramio.jpg|Հուշարձանը ձմռանը
КРЫЛОВ.jpg|Հուշարձանը հեռվից


## Ծանոթագրություններ

## Աղբյուրներ
* 
* 

Կատեգորիա:1976 հիմնադրումներ
Կատեգորիա:Բրոնզե արձաններ
Կատեգորիա:Հուշարձաններ այբբենական կարգով
Կատեգորիա:Մոսկվայի հուշարձաններ
Վուլիագմենի

**Վուլիագմենի** (), աղի լիճ է Հունաստանում, տեղակայված համանուն փոքր քաղաքի մոտ, գտնվում է  Արևելյան Ատտիկե նոմոսի Ատտիկա վարչատարածքային բաժանման տարածքում։ Հանքային ջրերը լիճն են բարձրանում 50-ից 100 մ խորությունից և ունեն 22 մինչև 29&nbsp;°C տաքություն։ Լիճ է նաև լցվում  քաղցրահամ ջուր, 17 մետր խորությամբ աղբյուներից։  Լիճը ստորգետնյա քարանձավով կապվում է ծովի հետ։ Լիճը գտնվում է Իմիտոս լեռան հարավային մասում, ծովից ոչ հեռու։ Այն ունի ձվաձև տեսք, երկարությունը 260 մ է, լայնությունը 145 մ, տարածքը 1,59 հեկտար։ Ջրային մակերևույթը գտնվում է ծովի մակարդակից կես մետր բարձրության վրա։ Նատուրա 2000 պահպանվող տարածքների մեջ է ներառված։

Լիճը ձևավորվել է ստորգետնյա մեծ քարանձավի  առաստաղի փլուզումից հետո, որը մոտավորապես 2000 տարի առաջ է տեղի ունեցել էրոզիայի և տեկտոնական ակտիվության հետևանքով։ Լճի մասին առաջինը հիշատակել է հին հույն աշխարհագիր Պավսանիասը։ Քարանձավը առաջացել է կրաքարային ժայռերում, որոնք բնորոշ են տվյալ շրջանի համար։ Լճի հետ կապ ունեցող քարանձավային համակարգը ուսումնասիրվել է 3123 մ երկարությամբ։ Քարանձավում կա 14 թունելներ որոնցում հայտնաբերվել են ստորջրյա ստալագմիտներ։ Լճի հատակը կազմված է տիղմային սուբստրատներից, որոնք հարուստ են ծծմբային միացություններով։ Լճի ջուրը ունի հանքանյութերի և միկրոէլեմենտների բարձր կենտրոնացում։ Դրանցից են՝  կալիումը, նատրիումը, ամոնիումը, լիթիումը, կալցիումը, երկաթը, քլորը և յոդը։ Լճի ջուրը օգտակար է՝  ռևմատիկ հիվանդությունների, սպորտային վնասվածքների, նյարդային համակարգի հիվանդությունների, մաշկային հիվանդությունների և գինեկոլոգիական հիվանդությունների դեպքում։ Լճում լողանալը վճարովի է։

1980-ական թվականներին լճում հայտնաբերվել է  ակտինիաների նոր տեսակ *Paranemonia vouliagmeniensis*, որը էնդեմիկ է ճանաչվել։  Նաև հայտնաբերվել են անողնաշարավորների երկու այլ տեսակ՝ *Abra segmentum* և *Cerastoderma glaucum*։ Վերջին տեսակը նպաստում է միկրոբներից ջրի մաքրմանը։ Լճում նաև *Garra rufa* ձկան տեսակն է ապրում։

## Ծանոթագրություններ

## Արտաքին հղումներ
* 

Կատեգորիա:Հունաստանի լճեր
Անիտա Ռաչվելիշվիլի

**Անիտա Ռաչվելիշվիլի** (, ), վրացի օպերային երգչուհի, մեցցո-սոպրանո։

## Կենսագրություն
Անիտա Ռաչվելիշվիլին ծնվել է 1984 թվականին, Թբիլիսիում։ Նախ սովորել է դաշնամուր նվագել, ապա ընդունվել է Թբիլիսիի պետական կոնսերվատորիա, սովորել երգեցողության բաժնում։ Առաջին անգամ բեմ է դուրս եկել ուսանողական տարիներին՝ հանդես գալով  Թբիլիսիի օպերայի և բալետի թատրոնում, որտեղ  Ռիգոլետտո օպերայում կատարել է Մադալենայի դերը։ Հետագայում ուսումը շարունակել է Լա Սկալա թատրոնի ակադեմիայում և թատրոնի երաժշտական ղեկավար Դանիել Բարենբոյմը նրան ընտրել է թատրոնում հանդես գալու Կարմենի նոր արտադրությունում գլխավոր դերերգով։ 2009 թվականին Կարմենի նոր արտադրությունը տենոր Յոնաս Կաուֆմանի հետ հեռարձակվել է ամբողջ աշխարհում և Անիտա Ռաչվելիշվիլիին միջազգային ճանաչում բերել։ Կարմենի դերերգով հանդես է եկել առաջատար օպերային թատրոններում՝ Լոնդոնի թագավորական օպերային թատրոնում, Կանադական օպերային ընկերությունում,  Մետրոպոլիտեն օպերայում։ Առաջատար օպերային թատրոնների դերերգերից են Օրփեոս՝ Օրփեոս և Էվրիդիկե, Դալիլա՝  Սամսոն և Դալիլա, Դուլսինե՝ Դոն Կիխոտ, Կոնժակովնա՝ Իշխան Իգոր։ 2016 թվականին Փարիզի օպերային թատրոնում Աիդա օպերայում կատարել է Ամներիսի դերերգը։

## Ծանոթագրություններ

## Արտաքին հղումներ
*

Կատեգորիա:21-րդ դարի օպերային երգիչներ
Կատեգորիա:Անձինք Թբիլիսիից
Կատեգորիա:Թբիլիսիի կոնսերվատորիայի շրջանավարտներ
Կատեգորիա:Մեցցո-սոպրանոներ
Կատեգորիա:Վրացի երգչուհիներ
Կատեգորիա:Վրացի օպերային երգիչներ
ԲԻ-1 ինքնաթիռի հուշարձան

**ԲԻ-1 ինքնաթիռի հուշարձան** (), հուշարձան նվիրված առաջին խորհրդային ԲԻ-1 ռեակտիվ ռմբակոծիչին։ Տեղադրվել է 1973 թվականի ապրիլին Գ. Յա. Բախչիվանջիի անվան հրապարակում, Եկատերինբուրգի Կոլցովո օդանավակայանի շենքի դիմաց։ ԲԻ-1-ը եղել է ԽՍՀՄ-ում հեղուկ հրթիռային շարժիչով առաջին ինքնաթիռը, որը հաջող թռիչք է կատարել։ Հիշատակի հուշարձանը տեղադրվել է ԲԻ-1-ի ստեղծողների (կոնստրուկտորներ՝ Ալեքսանդր Բերեզնյակ,  Ալեքսեյ Իսաև, գլխավոր ավիակոնստրուկտոր՝ Վիկտոր Բոլոխովիտինով) և հենց ինքնաթիռի պատվին, որն ըստ էության եղել է առաջին թևավոր հրթիռը, որ սավառնել է Եկատերինբուրգի վրա 1942 թվականի մայիսի 15-ին։

## Պատմություն
1962 թվականին որոշում կայացվեց հավերժացնել Խորհրդային Միության հերոս Գ. Յա. Բախչիվանջիի և ԲԻ-1 լեգենդար լնքնաթիռի հիշատակը։ ԲԻ-1 ինքնաթիռի հուշարձանը իրենից ներկայացնում է այդ ինքնաթիռի լիաչափ սպիտակ գույնի կոթող (այլ տարբերակով ԲԻ-2 ինքնաթիռի պահպանված օրինակը), որը խոյանում է խորհրդանշական թռիչքի և կտրուկ բարձրություն  հավաքում։ Հուշարձանի կողքին տեղադրված է ինֆորմացիոն հուշատախտակ ինքնաթիռի և փորձարկող օդաչու Գ. Յա. Բախչիվանջիի մասին։    
  
Նախկինում հուշարձանը տեղադրված էր հին մասնաշենքի առջև, ուղևորների և դիմավորողների համար տեսանելի և մատչելի տեղում։  Ներկայումս հուշարձանը տեղափոխվել է ավտոկայանատեղի եզրային գոտի։

1941 թվականին ներկայիս «Կոլցովո» օդանավակայանի տարածքում էր գտնվում ԽՍՀՄ ՌՕՈւ-ի ԳՀԻ-ն։ Պատերազմական պայմաններում կոնստրուկտորները շտապ ստեղծեցին նոր սերնդի կործանիչներ, որոնք ռազմաճակատային օդանավակայանից թռչելուց 5-7 րոպե հետո բարձր արագության շնորհիվ կարողանում էին հասնել հինգ կիլոմետր բարձրության և խոյահարել թշնամու ռմբակոծիչներին։ Խնդիրը թելադրված էր Մոսկվայի և Լենինգրադի օդային տարածքների ռմբակոծություններով, որի դեմ պայքարում էին շուրջօրյա օդային պարեկային  ծառայությամբ, որն էլ արդյունավետ միջոց չէր։
   
1942 թվականի  մայիսի 15-ին այստեղ օդ բարձրացավ առաջին խորհրդային հրթիռային ինքնաթիռը` ԲԻ-1-ը, որի փորձարկող օդաչուն էր Գ. Յա. Բախչիվանջին։ Փորձարկման թռիչքները շարունակվեցին մինչև 1943 թվականի մարտը։ 1943 թվականի մարտի 27-ին ԲԻ-2 կործանիչը հորիզոնական թռիչքի ժամանակ զարգացրեց ռեկորդային արագություն (շուրջ 800 կմ/ժ), հասավ վերելքի բարձրագույն կետին և անսպասելիորեն վայր ընկավ թռիչքի վայրից 6 կմ հեռավորության վրա, իսկ  օդաչու Բախչիվանջին զոհվեց։ Օդանավի փորձարկումները դադարեցվեցին ինչպես վթարի պատճառով, այնպես էլ Մոսկվայի և Լենինգրադի օդային տարածքների պաշտպանության խնդրի  ոչ հրատապությունից ելնելով։ ԲԻ-1 և  ԲԻ-2 ինքնաթիռների տեխնիկական մշակումներն իրենց կիրառությունը գտան առաջին խորհրդային հրթիռների արտադրության մեջ։

## Ծանոթագրություններ

## Գրականություն
* Малинин Георгий Александрович. Памятники и памятные места Саратовской области. - Приволжское книжное издательство, 1979. - 342 с.

## Արտաքին հղումներ
* Памятник самолету БИ-1
* Памятник «Самолет БИ-1»
* В аэропорту «Кольцово» состоялся митинг, посвященный 61 годовщине полета первого в мире самолета с реактивным двигателем и 60 годовщине со дня гибели летчика-испытателя Григория Бахчиванджи 
* Памятник - Самолет БИ-1

Կատեգորիա:1973 հիմնադրումներ
Կատեգորիա:Եկատերինբուրգի հուշարձաններ
Ռոզա Լյուքսեմբուրգի փողոց (Եկատերինբուրգ)

**Ռոզա Լյուքսեմբուրգի փողոց** (, նախկինում՝ Զայաչյա փողոց, Զայաչի կարգ, 1824 թվականից հետո՝ Զլատոուստովսկայա փողոց), գտնվում է Եկատերինբուրգի կենտրոնական բնակելի թաղամասում՝ Մալիշևա և Դեկաբրիստների փողոցների միջև, փողոցի մեծ մասն անցնում է Եկատերինբուրգի Լենինսկի և Օկտյաբրսկի շրջանների սահմանագծով։

Հյուսիսից հարավ փողոցի երկարությունը կազմում է 1480 մետր։ Հին անունը (Զլատոուստովսկայա) փողոցը ստացվել է 1824 թվականին կառուցված Սուրբ Երրորդության (Ռյազանի) եկեղեցու կցաշենքի համար։

## Պատմություն և տեսարժան վայրեր
Լինելով Եկատերինբուրգի ամենահին փողոցներից մեկը` Ռոզա Լյուքեմբուրգի փողոցը մեծապես պահպանել է 19-րդ դարի կեսերի իր տեսքը։ Մինչև 1917 թվականի Հեղափոխությունը փողոցում է գտնվել «Ամերիկանսկայա» հյուրանոցը, «Տոպորիշչևա» մթերային խանութը, Եկատերինբուրգի բժիշկներ Բ. Ա. Լանդբերգի, Կ. Ն. Կալմիչկովի տները և այլոց գրասենյակներ և հիվանդանոցներ, ծննդատուն, դեղորայքի վաճառքով զբաղվող ռուսական միության տունը, մասնավոր դեղատներ, արվեստանոցներ (Տրապեզնիկովի քարե և մարմարե աշխատանքներ)։ 2010 թվականին փողոցում է գտնվել Ռադիոյի թանգարանը, Ռուսաստանի գիտությունների ակադեմիայի Ուրալի մասնաճյուղը, Գլխավոր դեղատան վարչությունը, «Պոկորովսկի պասաժը» և այլ խանութներ, Ժելեզնովի առանձնատունը և Վաճառական Ն. Գ. Բաբիկովի տունը։

## Ծանոթագրություններ

## Գրականություն
* 
*
*

Կատեգորիա:Եկատերինբուրգի փողոցներ
Նյավեժիս

**Նյավեժիս** (նաև *Նևեժիս)*; , , ), գետ Լիտվայում, Նեման գետի աջ վտակը։

## Ջրագրություն
thumb
Երկարությունը` 210 կմ, ջրավազանը` 6140 կմ²։ Հոսում է Կենտրոնալիտվական ցածրավայրում։ Սառցակալում է նոյեմբերից հունվար ընկած ժամանակահատվածում, սառցահոսանքը փետրվարից մինչև ապրիլի առաջին կեսը։ Սնուցումը հիմնականում ձնային է։ Ունի շուրջ 70 վտակ։

Հիմնական վտակներն են՝ Ալանտա, Իուոդ, Ուպիտե, Լինկավա, Օբելիս, Բարուպե, Գինյա (ձախ), Իուոստա, Կիրշինաս, Լիաուդե, Կրուոստաս, Դոտնուվելե, Սմիլգա, Շուշվե, Ալուոնա, Ստրիունա (աջ)։

## Տնտեսական նշանակություն
Գետում կարելի է զբաղվել ձկնորսությամբ։ Գետի ափին են տեղակայվաց Կեդայնյայ և Պանևեժիս քաղաքները։

## Հետաքրքիր փաստեր
Գետի անունով է կոչվում Կեդայնյայ քաղաքի «Նևեժիս» բասկետբոլային ակումբը։

## Ծանոթագրություններ

Կատեգորիա:Լիտվայի գետեր
Բրանկիցա Միխայլովիչ

**Բրանկիցա Միխայլովիչ** (, ), սերբ վոլեյբոլիստուհի, Թուրքիայի «Ֆեներբախչե» ակումբի և Սերբիայի հավաքականի հարձակվող։ Աշխարհի գավաթի արծաթե մեդալակիր, Եվրոպայի առաջնության բրոնզե մեդալակիր, Եվրոլիգայի, Աշխարհի  առաջնության գրան պրի մրցանակակիր, Բաքվում կայացած Եվրոպական խաղերի առաջատար։ Մասնակցել է Լոնդոնի ամառային Օլիմպիական խաղերին։ Ռիո դե Ժանեյրոյում կայացած օլիմպիական խաղերի արծաթե մեդալակիր է։

## Կենսագրություն
Բրանկիցա Միխայլովիչը ծնվել է 1991 թվականի ապրիլի 13-ին Խորհրդային Սերբիայի Բրչկո մունիցիպալիտետի Գորնի Ռահիչ գյուղում, Հարավսլավիայի Սոցիալիստական Ֆեդերատիվ Հանրապետություն (այժմյան՝ Սերբիայի Հանրապետություն)։ Ակտիվորեն մասնակցել է վոլեյբոլի խաղերին` սկսած վաղ մանկությունից, 2006-2009 թվականներին խաղացել է տեղական «Եդինստվո» ակումբում և միջազգային մրցույթներին ներկայացրել է Բոսնիան և Հերցեգովինան, ապա մի քանի մրցաշրջաններում նա փորձել է իրեն շվեյցարական և կորեական ակումբներում, իսկ 2012 թվականին տեղափոխվել է ֆրանսիական «Ռասինգ» ակումբ և ներկայացրել է Սերբիան։

2012 թվականին մեծահասակների միջազգային մակարդակում առաջին լուրջ հաջողությանը հասել է, երբ ներառվել է Սերբիայի ազգային հավաքականի հիմնական կազմում և հանդես է եկել Կարլովի Վարիում կանանց «Եվրոլիգայի» մրցաշարում հանդես է եկել, որտեղից բերել  է բրոնզե մրցանակ։ Շնորհիվ մի շարք հաջող ելույթների՝ արժանացել է Լոնդոնի ամառային Օլիմպիական խաղերին երկրի պատվը պաշտպանելու իրավունքին, բայց այստեղ սերբերը վատ են ելույթ ունեցել և իրենց խմբում չեն հավաքել ոչ մի միավոր և փլեյ օֆ չեն հասել։

2013 թվականին Միխայլովիչը տեղափոխվել է բրազիլական «Ունիլևեր» ակումբ, հաղթել է Բրազիլիայի առաջնությունում և արժանացել է արծաթե մեդալի Ցյուրիխի աշխարհի ակումբային առաջնությունում։ Միևնույն ժամանակ, Սերբիայի ազգային հավաքականի կազմում նա 3-րդ տեղն է զբաղեցրել Սապորոյի համաշխարհային գրան պրիում։ Մի տարուց միացել է ճապոնական «Հիսամիցու Սպրինգս» ակումբին, թեև Ճապոնիայում  նշանակալի հաջողությունների չի հասել։

2015 թվականից ի վեր նա թուրքական «Ֆեներբախչե» ակումբի հարձակվողն է, մասնավորապես դրա կազմում դարձել է Թուրքիայի գավաթակիր։ Շարունակելով ներկայանալ Սերբիայի վոլեյբոլի հավաքականի հիմնական կազմում Բաքվում, Բելգիայում և Նիդերլանդներում կայացած Եվրոպայի առաջնություններում նվաճել է բրոնզե մեդալներ։ Ճապոնիայի Աշխարհի գավաթում ստացել է արծաթե մեդալ՝ զիջելով միայն Չինաստանի հավաքականին։

## Ակումբներ
*2006—2009՝  Եդինստվո (Բրչկո)
*2009—2011՝  Վոլերո (Ցյուրիխ)
*2011—2012՝  Հյոնդե Հիլսթեյթ (Սուվոն)
*2012—2013՝  Ռասինգ (Կաննի)
*2014—2015՝  Ունիլևեր (Ռիո դե Ժանեյրո)
*2014—2015՝  Հիսամիցու Սպրինգս (Կոբե)
*2015-ից՝  Ֆեներբախչե (Ստամբուլ)

## Նվաճումներ
### Հավաքականի կազմում
* Օլիմպիական խաղերի արծաթե մեդալակիր՝ 2016
* Վոլեյբոլի Աշխարհի գավաթի արծաթե մեդալակիր՝ 2015
* Եվրոպայի առաջնության բրոնզե մեդալակիր՝ 2015
* Եվրոլիգայի բրոնզե մեդալակիր՝ 2012
* Գրան պրիի բրոնզե մեդալակիր՝ 2013
* Առաջին Եվրոպական խաղերի բրոնզե մեդալակիր՝ 2015

### Ակումբների կազմում
* Բրազիլիայի չեմպիոն՝ 2014
* Թուրքիայի գավաթի հաղթող՝ 2015
* Աշխարհի ակումբային առաջնության արծաթե մեդալակիր՝ 2014

## Ծանոթագրություններ

## Արտաքին հղումներ
* Բրանկիցա Միխայլովիչ 

Կատեգորիա:2016 թվականի Ամառային օլիմպիական խաղերի արծաթե մեդալակիրներ
Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Ժելեզնովի առանձնատուն

**Ժելեզնովի առանձնատուն** (), 19-րդ դարի վերջում (1892-1895) ռուսական վերածննդի ճարտարապետության ոճով եկատերինբուրգցի ճարտարապետ Դյուտելի կառուցած առանձնատուն (ըստ այլ աղբյուրների` Ա. Բ. Տուրչևիչի կառուցած): Պատվիրատուի անունն անհայտ է։ Ալեքսեյ Անֆինոգենովիչ Ժելեզնովը առանձնատունն ավելի ուշ է ձեռք բերել. ոչ մի փաստ չկա, որ նա Զլատոուստովսկի փողոց է տեղափոխվել 1907 թվականից առաջ։ Առանձնատան որոշ մասեր կառուցված են աղյուսից և փայտե փորագրության տպավորություն են թողնում։ Տունը նման է ռուսական կարմիր աղյուսե աշտարակատան, հիշեցնում է Ն. Գ. Իգումովի առևտրական տունը՝ յարոսլավցի ճարտարապետ Նիկոլայ Պոզդեևի աշխատանքները։

Կառույցը համարվում է տարածաշրջանային նշանակության ճարտարապետության հուշարձան։

Առանձնատան համալիրը բաղկացած է կողաշենքով գլխավոր տնից, բակից և դարպասներով լայն պարսպից։ 19-րդ դարի վերջում այստեղ եղել է մարմարե շատրվանով հարուստ պարտեզ, որն իջել է դեպի գետը։ Այժմ այգին ընդարձակվել է, շատրվանը չի աշխատում։ Առանձնատունն ընդգրկված է «Եկատերինբուրգ քաղաք» մունիցիպալ ձևավորման տարածքում գտնվող մշակութային ժառանգության օբյեկտների ցանկում։

Մինչ հեղափոխությունը, տունը պատկանել է հարուստ գործարար Ա. Ա. Ժելեզնովին, որը զբաղվում էր ոսկու հանքարդյունաբերությամբ, ինչպես նաև վառոդի և դինամիտի վաճառքով։ Ժելեզնովը ձիերի և հրաձգության սիրահար էր, ղեկավարում էր Եկատերինբուրգի ձիավարողների միությունը, անձամբ մասնակցում էր Եկատերինբուրգում, Տյումենում և նույնիսկ Պետերբուրգում անցկացվող ձիարշավներին։

Հեղափոխությունից հետո տանը սեփականատերերը բազմիցս փոխվել են. սկզբում այն զբաղեցրել են անարխիստները, հետո այնտեղ կազմավորվել է զորամաս, այնուհետև շենքն անցել է Կրթության ժողովրդական կոմիսարիատի իրավասության ներքո, այնտեղ գործել է հենաշարժիչ համակարգի և լսողության խանգարումներ ունեցող երեխաների համար նախատեսված թիվ 93 դպրոցը։ Հայրենական պատերազմի տարիներին Ժելեզնովի տուն Մոսկվայից տարհանվել է Պ. Շտերնբերգի անվան պետական աստղագիտական ինստիտուտը։

thumb|right|310px|Ժելեզնովի առանձնատուն, մարտ,  2014

Շենքի նկուղում, հինգ մետրանոց բարձր աղյուսային պատերի ետևում, երթևեկության ճառագայթներից հեռու տեղավորել են Ճշգրիտ ժամանակի ծառայության ժամանակաչափերը, որն այն ժամանակ ղեկավարել է Մ. Ս. Զվերևը։ Հետպատերազմյան շրջանում շենքը նորից անցել է հանրային կրթությանը` մինչև Պատմության և հնագիտության ինստիտուտի ստեղծումը։

1988-2013 թվականներին այս շենքում է գտնվել Ռուսաստանի գիտությունների ակադեմիայի Ուրալի մասնաճյուղի պատմության և հնագիտության ինստիտուտը։

2018 թվականի հունվարի 17-ին հրամանագիր է ստորագրել հուշարձանը կոնցեսիայով տարածքային նշանակության ճարտարապետության հուշարձանի հանձնման մասին` վերանորոգման և բուտիկ-հյուրանոց ստեղծելու նպատակով։ Որպես կոնցեսիոներ հանդես է գալիս «ՍտրոյԻնվեստ» ընկերությունը։ Սվերդլովսկի մարզում նախագծի զարգացումը և կոնցեսիոն պայմանագրի նախապատրաստումը իրականացվել է «Կենտրոնական Ուրալի զարգացման կենտրոնի» կողմից։

Ա. Ա. Ժելեզնովի առանձնատունը գտնվում է Ռոզա Լյուքսեմբուրգի  (մինչև 1919 թվականը՝ Զլատոուստովսկայա) 56 հասցեում։

## Ծանոթագրություններ

Կատեգորիա:1895 հիմնադրումներ
Կատեգորիա:Եկատերինբուրգի առանձնատներ
Սուրբ Միքայել Հրեշտակապետի եկեղեցի (Ուժոկ)

**Սուրբ Միքայել եկեղեցի** (); **Սբ. Միքայել ավետարան եկեղեցի** () կամ **Սուրբ Միքայելի եկեղեցի** () — հանդիսանում է Մոսկվայի պատրիարքարանի ուղղափառ Մակաչու եւ Ուխոռոդի թեմի փայտե եկեղեցի, գտնվում է Վելիկոբերեզնյայի շրջանի Անդրկարպատյան մարզի Ուժոկ գյուղում։

## Պատմություն
Եկեղեցին գտնվում է Ուժի վերին հատվածներում և պատկանում է բոյկովսկի ոճին։ Նաեւ կան մոտավորապես հիսուն Բոյկովսկի եկեղեցիներ Սկոլեի շրջանում և Տուրկայի շրջանում (Լվովի մարզ), և մի քանիսը Իվանո-Ֆրանկովսկի մարզում և Լեհաստանում, որը գտնվում է Ուժոկի մոտակայքում։ Արեւմտյան մասի վերին մասը վերածվում է աշտարակի։ Մինչեւ 20-րդ դարի սկիզբը, նման եկեղեցիները տեղակայված էին Ուժի գետի վերին հատվածներում, գրեթե ամեն գյուղում։ Այժմ հինգը պահվում են, բայց երկուսը երկաթով ծածկված են։

Եկեղեցու մոտ կա դասական Վերհովինայի փայտե զանգակատունը, երկհարկանի, ծածկված չորս, կառուցված 1927 թվականին։ Առաջին համաշխարհային պատերազմի ընթացքում Ավստրիայի կառավարությունը պահանջել էր ռազմական կարիքների համար զանգեր։ Երկու նոր զանգերը շատ ավելի ծանր էին, եւ նրանք չեն համարձակվել տեղադրել դա աշտարակի վրա։ Ուժոկի եկեղեցին արդեն հայտնի է մոտ 100 տարի։ Նրա լուսանկարները բազմիցս տպագրվել են պարբերականներում, գրքերում եւ գրքույկներում։

Հունիսի 21-ին ՅՈՒՆԵՍԿՕ-ի Համաշխարհային ժառանգության կոմիտեի 37-րդ նստաշրջանում, որը տեղի է ունեցել Կամբոջայում, Սուրբ Միքայելի Եկեղեցին, Լեհաստանի եւ Ուկրաինայի Կարպատյան շրջանի այլ փայտե եկեղեցիների հետ միասին, ընդգրկվել է ՅՈՒՆԵՍԿՕ-ի համաշխարհային ժառանգության ցանկում։

## Ճարտարապետություն
Միքայել Հրեշտակապետ-ի տաճարը փայտե ճարտարապետության բոյկովսկի ոճի հուշարձան է։ Գտնվում է բարձր բլրի վրա։ Գագաթը երկու քառակուսի է։  Զոհասեղանի վերևը ցածր է։ Բաբիցայի վրա կառուցվում է փոքր զանգակատուն, որը շատ ավելի բարձր է, քան խորանը, բայց ավելի ցածր է կենտրոնականից, որը զրկում է տաճարի անշարժ գույքի զանգվածը եւ նպաստում է նրա ընդհանուր կազմի տարրերի և դինամիկայի նկարչությանը։

Փայտե եկեղեցին կառուցվել է կավե ամաններից։ Այն ծածկված է աղյուսով։ Հուշարձանը ձևով և դիզայնով պատկանում է Բոյկովի անվան ժողովրդական ճարտարապետության դպրոցին։ Եկեղեցին քառակուսի պլանով, կենտրոնական շրջանակը ավելի լայն է, քան մնացած ուղղանկյուն շրջանակները։ Շինության հյուսիս-արեւմտյան մասը երկկողմանի է, քառակուսի պլանով, փայտե զանգակատուն։ Երկրորդ շրջանակը ծածկված է բարակ տանիքով։

Արտաքինից Սուրբ Միքայելի եկեղեցին պարզ է։ Տաճարը զուրկ է արտաքին նախշերից — ունի նրբագեղ կառուցվածք։ Միքայելի տաճարի ուրվագիծը չափազանց գեղատեսիլ է, արտահայտիչ օրինակ, վերին հորիզոնականի բաժանման հստակ առավելությամբ։ Ընդգրկելով ամբողջ շենքը, այն տալիս է կոմպակտ տեսք եւ միեւնույն ժամանակ ստեղծում է օրգանական անցում շրջակա միջավայրից մինչեւ տաճարի հիմնական զանգվածները, որոնք աճում են պատկերասրահում։

## Ծանոթագրություններ

Կատեգորիա:Համաշխարհային ժառանգություն Ուկրաինայում
Կատեգորիա:Եկեղեցիներ այբբենական կարգով
My Dear Melancholy,

«**My Dear Melancholy,**» (), կանադացի երգիչ-երգահան The Weeknd-ի մինի ալբոմը, որը թողարկվել է 2018 թվականի մարտի 30-ին՝ XO և Republic Records լեյբլների կողմից։

## Երգացանկ

## Անձնակազմ
* Դահիլա` ստեղնաշարային գործիքներ, ծրագրավորում 
* Շին Կամիյամա` հնչյունային օպերատոր
* Ֆլորիան Լագատա` հնչյունարի օպերատոր 
* Ջեյսեն Ջոշուա` հավաքում
* Դեյվիդ Նակաջի` հավաքման օգնական
* Մեդոքս Չիմ` հավաքման օգնական

## Չարթեր

### Շաբաթական չարթեր

### Տարեվերջյան չարթեր

## Հավաստագրումներ

## Ծանոթագրություններ

Կատեգորիա:2018 ալբոմներ
Կատեգորիա:Billboard 200 գլխավորած ալբոմներ
Կատեգորիա:The Weeknd ալբոմներ
Յուն Փակ

**Յուն Փակ** (), հարավկորեացի դերասան։ Յունը իր կարիերան սկսել է Can't Play Well () խմբում որպես թմբկահար, ով 2010 թվականին հաղթել է բրոնզե մրցանակ 34-րդ MBC Campus Song Festival-ի ժամանակ։ Երբ նրա պայմանագիը ավարտվեց S.M. Entertainment-ի հետ, նա 2013 թվականին միացավ JYP Entertainment-ին։ Յունը խաղացել է գլխավոր դեր ` «Ի՞նչ է տեղի ունենում իմ ընտանիքում» (2014 թ.) և «Ծաղկի թագուհին» (2015 թ.) կորեական դրամաներում։

## Ֆիլմագրություն
### Հեռուստասերիալներ

### Ֆիլմեր

### Տարբեր շոուներ

### Երաժշտական հոլովակներ

### Թատրոն

## Ծանոթագրություններ

## Արտաքին հղումներ
*Yoon Park  at JYP Entertainment 

Կատեգորիա:Հարավկորեացի դերասաններ
Կատեգորիա:Հարավկորեացի հեռուստատեսային դերասաններ
Անթանաս Մերկիս

**Անթանաս Մերկիս** (, ), լիտվացի պետական գործիչ, մինչպատերազմական անկախ Լիտվայի Հանրապետության նախավերջին վարչապետ, փաստաբան։

## Կենսագրություն
Էքստեռն ավարտել է Ռիգայի գիմնազիան։ Իրավունք ուսանել է Յուրևսկի համալսարանում (այժմ՝ Տարտու)։ Ավարտել է Կիևի համալսարանի իրավաբանական ֆակուլտետը (1916 թվական)։

Առաջին համաշխարհային պատերազմի ժամանակ զորակոչվել է ռուսական բանակ։ 1915 թվականին եղել է երկաթուղային պարետ Կովնոյում, Կոշեդարախում, Կեյդանախում։ Ավելի ուշ ծառայել է ռումինական ռազմաճակատում։

1919 թվականին կամավոր մտել է լիտվական բանակ։ Եղել է սահմանապահ նախարարության (այսինքն՝ պաշտպանության նախարարության) իրավաբանական բաժանմունքի ղեկավար։ Եղել է պաշտպանության նախարար կառավարության երեք կազմում՝ Պրանաս Դովիդայտիս (1919 թվականի մարտի 12—1919 թվականի ապրիլի 12), Միկոլաս Սլեժյավիչյուս (1919 թվականի ապրիլի 12—1919 թվականի օգոստոսի 21), Աուգուստինաս Վոլդեմարաս (1926 թվականի դեկտեմբերի 17-1927 թվականի օգոստոսի 9)։ Թոշակի է անցել փոխգնդապետի կոչումով։

1927-1932 թվականներին Կլայպեդի նահանգապետ։ 1933-1939 թվականներին եղել է Կաունասի բուրգոմիստր (քաղաքագլուխ)։ Եղել է քաղաքների միության նախագահ (1934-1939 թթ.)։ Եղել է Լիտվայի Հանրապետության IV սեյմի անդամ (1936-1940 թթ.)։ Վիլնյուսի՝ Լիտվային հանձնելուց հետո 1939 թվականի աշնանը դարձել է Վիլենի (Վիլնյուսի) երկրամասի ղեկավարության լիազոր ներակայացուցիչ։

Եղել է մինչպատերազմական անկախ Լիտվայի Հանրապետության նախավերջին վարչապետը (1939 թվականի նոյեմբերի 21-1940 թվականի հունիսի 17)։ 1940 թվականի հունիսի 12-ին Խորհրդային Միության ճնշման հետ կապված Լիտվայի նախագահ Անթանաս Սմետոնայի արտասահման մեկնելուց հետո եղել է նախագահի պարտականությունների պաշտոնակատար (հունիսի 15-հունիսի 17)։ Խորհրդային ուժերի պահանջով իշխանության գլուխ նշանակել է Յուտաս Պալեցկիսին։

1940 թվականին ԽՍՀՄ Ներքին գործերի ժողովրդական կոմիսարիատը ձերբակալել է նրան և տեղափոխել Սարատով։ 1941 թվականին Մերկիսը և նրա ընտանիքը բանտարկվել են։ 1954 թվականին ազատ է արձակվել բանտից առանց Լիտվա վերադառնալու իրավունքի։ Բնակվել է Վլադիմիրի մարզում, որտեղ էլ մահացել է։

## Ծանոթագրություններ

## Արտաքին հղումներ
* Antanas Merkys
* Lietuvos Respublikos Ministras Pirmininkas

Կատեգորիա:Առաջին համաշխարհային պատերազմի մասնակիցներ
Կատեգորիա:Առաջին համաշխարհային պատերազմին մասնակցած ռուսական ռազմական գործիչներ
Կատեգորիա:Երկրորդ համաշխարհային պատերազմի քաղաքական առաջնորդներ
Կատեգորիա:Լիտվայի նախագահներ
Կատեգորիա:Լիտվացի պետական գործիչներ
Կատեգորիա:Կիևի համալսարանի շրջանավարտներ
Կատեգորիա:Տարտուի համալսարանի շրջանավարտներ
Օբրենովիչներ

**Օբրենովիչներ** (), սերբական իշխանական, իսկ 1882 թվականից` արքայական դինաստիա։ Կարագեորգիևիչների ոխերիմ թշնամիներն են եղել գահի համար մղվող պայքարում։ Արքայատոհմի վերջին ներկայացուցիչը եղել է Ալեքսանդր Օբրենովիչը, ով կնոջ հետ գազանաբար սպանվել է Կարագեորգիևիչների կողմնակիցների ձեռքով 1903 թվականի Մայիսյան հեղաշրջման արդյունքում։ Դինաստիան անկում է ապրել Մայիսյան հեղաշրջման ժամանակ տեղի ունեցած զինված դավադրության արդյունքում։ Այդ ժամանակ ներխուժել էին պալատ և սպանել արքա Ալեքսանդր I-ին, ով մահացել էր առանց ժառանգորդ թողնելու։

## Կառավարիչներ և կառավարման ժամանակաշրջան
Օբրենովիչների իշխանական դինաստիայում ընդունված է եղել անսովոր համարակալում. ուրիշ արքայատոհմերի նման ոչ թե կրկնվող անուններն են համարակալվել, այլ հերթականությամբ բոլոր անունները.
* Միլոշ Օբրենովիչ I 1815-1839
* Միլան Օբրենովիչ II 1839-1839
* Միխայիլ Օբրենովիչ III 1839-1842

1842 թվականին Օբրենովիչները վտարվել են երկրից։ Իշխան է հռչակվել Ալեքսանդր Կարագերգիևիչը։ 1858 թվականին նրանք տիրել են սերբական գահին։
* Միլոշ Օբրենովիչ I 1858-1860 (երկու անգամ)
* Միխայիլ Օբրենովիչ III 1860-1868 (երկու անգամ)
* Միլան Օբրենովիչ IV 1868-1882, Սերբիայի թագավոր
* Միլան Օբրենովիչ I 1882-1889
* Ալեքսանդր Օբրենովիչ 1889-1903

## Ծանոթագրություններ

## Արտաքին հղումներ
* ''Օբրենովիչներ'' հոդվածը Բրոքհաուզի և Եֆրոնի բառարանում
* ''Օբրենովիչներ'' հոդվածը Սովետական մեծ հանրագիտարանում

Կատեգորիա:Եվրոպական թագավորական ընտանիքներ
Կատեգորիա:Սերբիայի ղեկավարներ
Աննա-Լիսա

**Աննա-Լիսա** (, ), նորվեգացի դերասանուհի, որը հիմնականում նկարահանվել է ամերիկյան ֆիլմերում և հեռուստասերիալներում։

## Անձնական կյանք
Աննա-Լիսան ծնվել է Օսլոյում, Նորվեգիա, աղջկական անունը՝ Աննա-Լիսա Ռուուդ, աշխատել է Օսլոյի Կենտրոնական թատրոնում։ 1954 թվականին մեկնել է Ամերիկայի Միացյալ Նահանգներ եղբորը այցելության, որը տուրիստական գործակալ էր Հոլիվուդում, Կալիֆոռնիա։

## Կարիերա
1954 թվականին Աննա-Լիսան գլխավոր դերակատարումով նկարահանվել է արևմտյան այնպիսի հեռուստասերիալներում, ինչպիսիք են *Sugarfoot* -ը, *Maverick*-ը և *Bronco*-ն, որոնք բոլորն էլ հեռարձակել են ABC-ն և Warner Bros.ը։ Նկարահանվել է 1960 թվականի *The Islanders* արկածային-դրամատիկական հեռուստասերիալում, ինչպես նաև *Bonanza* -ում և *Gunsmoke*-ում։

Հետագայում Աննա-Լիսան հանդես է գալիս Նորա Թրավերսի դերով ABC-ի *Black Saddle* հեռուստասերիալում, նրա խաղընկերներն էին Փիտեր Բրեկը և Ռասսել Ջոնսոնը։ *Black Saddle* -ում ունեցած հաջողությունը նրան բերեց տիեզերական թեմաներով երկու ֆիլմերում դերեր ստանալուն, որոնք էին 1959 թվականի *Have Rocket, Will Travel* կատակերգությունը և մեկ տարի անց *12 to the Moon* ֆիլմը։ Նա շարունակել է հանդես գալ այնպիսի հեռուստասերիալներում, ինչպիսիք են *GE True*-ն, մինչև հեռացել է Հոլիվուդից, որպեսզի կարիերան շարունակի թատրոնի բեմում։

## Մահը
Աննա-Լիսան մահացել է Օսլոյում 2018 թվականի մարտի 21-ին, իր 85-ամյակից 9 օր առաջ։

## Ծանոթագրություններ

## Գրականություն
* ”Berit Brænne” Store norske leksikon. Läst 10 januari 2011

## Արտաքին հղումներ
* Anna-Lisa: Norwegian American Actress LawZone, retrieved 2012-08-10.
* Աննա-Լիսա on IMDb

Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Նորվեգացի դերասանուհիներ
Զյարվինոս

**Զյարվինոս** (), գյուղ հարավային Լիտվայում, Ալիտուսկ գավառի Վարենի շրջանում, Մարցինկոնիսից 8 կմ դեպի հյուսիս-արևելք, 16 կմ Վարենից դեպի հարավ-արևմուտք։

## Ընդհանուր բնութագիր
thumb|left|250px|Զյարվինոս
Զյարվինոսը գտնվում է Ուլա գետի ափին և նրա Պովիլնիս վտակի մոտ, բոլոր կողմերից շրջապատված է Դայնավի անտառով և մտնում է Դզուկիյնի ազգային պարկի տարածքի մեջ։

Զյարվինոսը պետական նշանակության ճարտարապետական հուշարձան է, բաղկացած է 48 կալվածքներից, որոնցից 8 հանդիսացել են ազգագրական։ Ներկայումս կա 11 պահպանվող կալվածք 35 շենքերով, որոնք հուշարձաններ են ճանաչվել XVIII դարի վերջին և XX դարի սկզբին։

Պահպանվել է ավանդական փայտե ճարտարապետությունը և ընդհանուր ծրագիրը, որը ձևավորվել է XVIII դարում։ Այստեղ կան նաև մեծ փայտե խաչեր, փչակներով սոճիներ (նախկինում օգտագործված մեղվաբուծություն համար), գերեզմանոց, քարե դարի ժամանակի կայատեղ։

Գյուղի միջոցով անցնում է Վիլնյուսի երկաթուղին՝ Մարցինկոնիսը, որով երթևեկում է քաղաքամերձ Վիլնյուսի դիզել-գնացքը՝ Մարցինկոնիսը։

## Պատմություն
Գյուղը հիշատակվում է 1742 թվականից։ 1869 թվականին եղել են 17 կալվածքներ։ Առաջին և Երկրորդ համաշխարհային պատերազմների ժամանակահատվածում տեղը գտնվում էր Միջին Լիտվայի սկզբում (1920-1922), ապա Լեհաստանի տարածքի։ Խորհրդային տարիներին գյուղում աշխատել է տարրական դպրոց։ Այստեղ ապրել և աշխատել է գրող Յուոզաս Ապուտիսը։ Գյուղում նկարահանվել են «Ոչ ոք չէր ուզում մեռնել» և «Փաստը» ֆիլմերը։

## Բնակչություն
1798 թվականին գյուղը ուներ 104 բնակիչ, 1858 թվականին՝  133, 1921 թվականին՝ 235: Ըստ մարդահամարի 1959 թվականի տվյալների գյուղում հաշվառվում էր 190 մարդ, 1970 թվականին՝ 186 մարդ, 1989 թվականին՝ 103, 2011 թվականին կազմել է 47 մարդ, 2013 թվականին՝ 50 բնակիչներ։

## Ծանոթագրություններ

## Արտաքին հղումներ
* 

Կատեգորիա:Լիտվայի բնակավայրեր
Թորհիլդ Վիդվեյ

**Թորհիլդ Վիդվեյ** (), (), նորվեգացի քաղաքական գործիչ, Նորվեգիայի Պահպանողական կուսակցության անդամ, 2013 թվականից մինչև 2015 թվականը եղել է Նորվեգիայի մշակույթի նախարար և 2004 թվականից մինչև 2005 թվականը Նավթի և էներգետիկայի նախարար
:

## Քաղաքական կարիերա
Տեղական մակարդակում 1979 թվականից մինչև 1989 թվականը Վիդվեյը եղել է Կարմյոյի ավագանու անդամ, վերջին վեց տարվա ընթացքում գործադիր մարմնի կազմում։

1989 թվականին Ռուգլանից ընտրվել է Նորվեգիայի խորհրդարան և մեկ անգամ վերընտրվել է։

2002 թվականից մինչև 2003 թվականը նշանակվել է Նորվեգիայի ձկնորսության և ափային ադմինիստրացիայի նախարարության պետական քարտուղար։ 2003 թվականից մինչև 2004 թվականը նույն պաշտոնը զբաղեցրել է Նորվեգիայի Արտաքին գործերի նախարարությունում։ 2004 թվականին նշանակվել է Նորվեգիայի Նավթի և Էներգետիկայի նախարարի պաշտոնում, որը թողել է 2005 թվականի Նորվեգիայի խորհրդարանական ընտրությունում կրած պարտությունից հետո։

## Անձնական կյանք
Թորհիլդ Վիդվեյը ծնվել է Կարմյոյում, Ռուգլան։ Կրթությամբ Ֆիզիոթերապևտ, 1985 թվականից մինչև 1987 թվականը եղել է Նորվեգիայի հաշմանդամների մարզական ասոցիացիայի փոխնախագահ։ Վիդվեյն ապրում է Օսլոյում, ամուսնացած է, ունի երկու զավակ։

## Ծանոթագրություններ

## Արտաքին հղումներ
* Biografie beim Storting 
* Thorhild Widvey auf snl.no im Store norske leksikon 

Կատեգորիա:Նորվեգիայի նախարարներ
Կատեգորիա:Նորվեգիայի քաղաքական գործիչներ
Կատեգորիա:Կին գործարարներ
Տարասովի առանձնատուն

**Տարասովի առանձնատուն** (), Եկատերինբուրգի կենտրոնում գտնվող շենքերի համալիրի պատմական անվանումն է, որի մի մասը ներկայումս ընդգրկված է Սվերդլովսկի մարզի նահանգապետի նստավայրի ճարտարապետական անսամբլի մասում։

## Պատմություն
Վաճառական Տարասովները քաղաքի առափնյա լճակների մոտ են հաստատվել 19-րդ դարի կեսերին, երբ Կիշտիմի լեռնային շրջանի նախկին ղեկավար Գրիգորի Ֆեդոտովիչ Զոտովի ժառանգներից գնել են քարե հին տունը։ Այդ ժամանակից ի վեր առափնյա փողոցը կոչվել է Տարասովսկի։ Առանձնատունը կառուցվել է կլասիցիզմի ոճով, հնարավոր է ճարտարապետ Միխայիլ Պավլովիչ Մալախովի մասնակցությամբ և նույնիսկ կրել 19-րդ դարի երկրորդ կեսի ազդեցությունը՝ պահպանելով նախկին ոճային ուրվագիծը։ Տարասովի տան կողաշենքում 1910 թվականին տեղակայված է եղել Ուրալ լեռնահանքային տեխնիկների միությունը, որի քարտուղարը Վ. Մ. Բիկովն էր։ Այստեղ է եղել բոլշևիկների (հյուսիսային թև) ընդհատակյա բնակարանը։

1917 թվականի հեղափոխությունից հետո Տարասովները հեռացել են և առանձնատունը դատարկվել է։ Խորհրդային ժամանակաշրջանում այն դարձել է Ուսուցչի տուն։ 1997 թվականի աշնանը վաճառական Տարասովի առանձնատան շենքը ներառող համալիր շինությունը ճարտարապետ Արկադի Զասլավսկու նախագծով ենթարկվել է լայնածավալ վերակառուցման, որից հետո առանձնատունը դարձել է քաղաքի ամենահին քարե շենքերից մեկը։

Պահպանվել է կառույցների մի մասը՝ գլխավոր երկհարկանի տունը, մեկհարկանի կողաշենքը (հարավային), պարսպով քարե դարպասը։ Դրանք օգտագործվում են որպես Սվերդլովսկի մարզի նահանգապետի նստավայրի մի մաս։ Դրա կազմի մեջ է մտնում նաև հարևանությամբ գտնվող Սևաստյանովի տունը։ Կառույցը գտնվում է Գորկու փողոցի 21 հասցեում։

## Ծանոթագրություններ

Կատեգորիա:Եկատերինբուրգի առանձնատներ
Հայաստանի սահմանադրական հանրաքվե (1995)

**1995 թվականի սահմանադրական հանրաքվե**, սահմանադրական հանրաքվե նորանկախ Հայաստանում, որը տեղի է ունեցել 1995 թվականի հուլիսի 5-ին։ Հանրաքվեի էր դրվել Հայաստանի Սահմանադրության առաջին տարբերակը, որին կողմ էր քվեարկել հանրաքվեին մասնակցած քաղաքացիների 70,3 %-ը։ Հանրաքվեին մասնակցել է ընտրական իրավունք ունեցող քաղաքացիների 55,6 %-ը։ Նույն օրը տեղի էին ունեցել նաև Ազգային ժողովի ընտրություններ։ Ընդդիմությունը հայտարարել է, որ ինչպես ընտրությունների, այնպես էլ հանրաքվեի արդյունքները կեղծվել են։ Սահմանադրության 1995 թվականի առաջին տարբերակը գործել է 10 տարի և փոփոխության է ենթարկվել 2005 թվականին։

## Արդյունքներ

## Ծանոթագրություններ

Կատեգորիա:1995 Հայաստանում
Կատեգորիա:Հայաստանի ընտրություններ
Խեսուս Ասևես

**Խեսուս «Չույ» Ասևես** ( ), մեքսիկացի տղամարդ, ով տառապում է եզակի անոմալ հիվանդությամբ՝ հիպերտրիխոզով։ Հիպերտրիխոզը հիվանդություն է, որն արտահայտվում է մազերի աճի առատությամբ, բնորոշ չէ մաշկի տվյալ հատվածին և չի համապատասխանում սեռին և/կամ տարիքին։

Խեսուսը ծնվել է Մեքսիկայի Սակատեկաս նահանգի Լորետո շրջանում։ Նա եղել է ընտանիքի երկրորդ անդամը, ով տառապել է այս եզակի հիվանդությամբ։ Նրա դեմքը պատված է մազերով, որի պատճառով նրան նմանեցնում են լեգենդար Մարդագայլին կամ էլ որոշների կարծիքով՝ կապկամարդուն։ Կրկեսի արտիստը ամուսնացած է և ունի երկու դուստր, որոնցից մեկը նույնպես ունի այս «առանձնահատկությունը»։ Նրա քույրը` Լիլին, նույնպես ծնվել է այս հիվանդությամբ։ Վերջինս ամուսնացած է, ունի մեկ որդի և աշխատում է Մեխիկոյի ոստիկանական բաժանմունքներից մեկում։ Ընտանիքում շատերը հավատում են, որ իրենք լեգենդար Խուլիա Պաստրանայի ժառանգներն են, ով ստացել էր «կապիկների դուստր» մականունը։

2005 թվականին Ասևեսը առաջին անգամ սափրվել է ԲիԲիՍիի «Հեշտ չէ լինել գայլ տղա» () փաստագրական ֆիլմում։ Նա սափրվել էր՝ հույս ունենալով ստանալ մշտական աշխատանք իր բնակավայրում և երկարատև ժամանակով չլքել ընտանիքը։ Սակայն մշտական աշխատանքի համար վճարվող աշխատավարձը այդքան բարձր չէր, որքան գարշելիների շոուում կամ կրկեսում ստացած վարձատրությունը։ Ներկայումս Չույը աշխատում է «Վարգաս» կրկեսի կուլիսներում։

2007 թվականին Չույը ներառվել է Գինեսի ռեկորդների և *Ripley’s Believe It or Not!* գրքերում։

## Աշխատանքը հեռուստատեսությունում

## Ծանոթագրություններ

## Արտաքին հղումներ
* 

Կատեգորիա:Գինեսի գրքի ռեկորդակիրներ
Sexy and I Know It

**Sexy and I Know It** երգ, ձայնագրված ամերիկացի դիջեյների դուետ LMFAO-ի երկրորդ ստուդիական Sorry for Party Rocking ալբոմից։ Սինգլը գլխավորել է ԱՄՆ-ի (''Billboard'' Hot 100 հիթ-շքերթը, դառնալով նրանց այդտեղի երկրորդ հիթ-շքերթային փոփերը), Կանադայի, Ավստրալիայի և այլ երկրների հիթ-շքերթները։

## Ստեղծագործություն
Երգը գրվել է Ժե մինոր ժանրում, րոպեում 124 հարված տեմպով։ Երգը իր մեջ հումոր է պարունակում Right Said Fred-ի I'm Too Sexy երգի մասին։

## Պատմություն
Սինգլը երգի հետ վաճառքի է դուրս եկել 2011 թվականի սեպտեմբերի 16-ին:է Երգը գրել են մի շարք հեղինակներ, որոնց կազմում են՝ Stefan Kendal Gordy-ն, GoonRock-ը, Erin Beck-ը, G.M.-ն Robertson-ը և Kenneth Oliver-ը։ Երգի պրոդյուսերը եղել է Party Rock-ը։ Ամերիկյան էլեկտրոհոփ-դուետ LMFAO-ն՝ այն բանից հետո ինչ իրենց «Sexy and I Know It» սինգլը գլխավորեց Billboard Hot 100-ը, դարձավ երկրորդ դուետը, որին հաջողվեց անել դա երկու անընդմեջ հիթերի հետ, առաջին անգամ OutKast դուետից հետո «Hey Ya!» (2003) և «The Way You Move» (2004) սինգլներով։

«Sexy and I Know It» երգի տեսահոլովակը նկարահանվել է Venice-ում (Կալիֆոռնիա)։ Պրեմիերան կայացել է LMFAO-ի Vevo կայէջով 2011 թվականի սեպտեմբերի 16-ին սինգլի պաշտոնական թողարկման հետ միասին։

## Երգացանկ
*;CD սինգլ
#"Sexy and I Know It" (album version) – 3:19
#"Sexy and I Know It" (Mord Fustang) – 5:21

*;Թվային ներբեռնում
#"Sexy and I Know It" (Audiobot Remix) – 5:55
#"Sexy and I Know It" (Mord Fustang Remix) – 5:19
#"Sexy and I Know It" (Tomba and Borgore Remix) – 3:41
#"Sexy and I Know It" (LA Riots Remix) – 5:40
#"Sexy and I Know It" (DallasK Remix) – 5:42
#"Sexy and I Know It" (Fuego's Moombahton Remix) – 3:51
#"Sexy and I Know It" (MADEin82 Remix ft Sky Blu) – 6:01

## Հիթ-շքերթներ և հավաստագրեր

### Շաբաթական հիթ-շքերթներ

### Տարեվերջյան հիթ-շքերթներ

### Հավաստագրեր

## Թողարկման պատմություն

## Ծանոթագրություններ

Կատեգորիա:2011 երգեր
Կատեգորիա:Billboard Hot 100 գլխավորած սինգլներ